CELEX: 62016TN0302
Language: sl
Date: 2016-06-10 00:00:00
Title: Zadeva T-302/16: Tožba, vložena 10. junija 2016 – Bay/Parlament

1.8.2016   
            
            
               SL
            
            
               Uradni list Evropske unije
            
            
               C 279/40
            
         Tožba, vložena 10. junija 2016 – Bay/Parlament
   (Zadeva T-302/16)
   (2016/C 279/55)
   Jezik postopka: francoščina
   
      Stranki
   
   
      Tožeča stranka: Nicolas Bay (La Celle-Saint-Cloud, Francija) (zastopnik: A. Cuignache, odvetnik)
   
      Tožena stranka: Evropski parlament
   
      Predlogi
   
   Tožeča stranka Splošnemu sodišču predlaga, naj:
   in limine litis,
   
               —
            
            
               razglasi za ničen sklep predsednika Evropskega parlamenta z dne 9. marca 2016;
            
         
               —
            
            
               razglasi za ničen sklep Predsedstva Evropskega parlamenta z dne 11. aprila 2016;
               z vsebinskega vidika,
            
         
               —
            
            
               umakne sankcijo, izrečeno s sklepom z dne 11. aprila 2016.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja štiri tožbene razloge.
   
               1.
            
            
               Prvi tožbeni razlog se nanaša na kršitve internega postopka in na ničnost sklepa predsednika Evropskega parlamenta z dne 9. marca 2016 in sklepa Predsedstva Evropskega parlamenta z dne 11. aprila 2016, s katerim je bila tožeči stranki izrečena sankcija izgube pravice do dnevnice za čas petih dni. S prvim izpodbijanim sklepom naj bi se kršila pravica do dobrega upravljanja in načelo enakosti orožij. Z drugim izpodbijanim sklepom naj bi se kršila pravica, da institucije, organi in organizacije Unije zadeve obravnavajo nepristransko in pošteno in pravica do poštenega sojenja.
            
         
               2.
            
            
               Drugi tožbeni razlog se nanaša na neobstoj materialnih dokazov, na podlagi katerih bi bilo mogoče dokazati dejstva, ki se očitajo tožeči stranki, zlasti to, da je uporabila volilno kartico nekega drugega evropskega poslanca.
            
         
               3.
            
            
               Tretji tožbeni razlog se nanaša na neskladnost in nedopustnost pričanj, na katerih temelji sankcija, naložena tožeči stranki.
            
         
               4.
            
            
               Četrti tožbeni razlog se nanaša na dejstvo, da tožeča stranka dejansko ni mogla voliti namesto nekega drugega evropskega poslanca.